**Robert Adam** (født 3. juli 1728 i Kirkcaldy, Fife, død 3. mars 1792 i London) var en skotsk arkitekt, interiørdesigner og møbeldesigner. Sammen med broren James var han en ledende utøver av nyklassisismen i England, og gav navn til den elegante Adam-stilen. Etter farens død i 1748 tok han også over dennes oppdrag for Board of Ordnance. Adams nyskapende stil kom til å påvirke sterkt blant annet engelsk interiørkunst. Han utviklet også metoder for bygging av gater og skapte en egen pittoresk stil for slott.

Han tegnet blant annet den sørlige fronten av Kedleston Hall, basert på Konstantinbuen i Roma

Liv og virke
------------

### Bakgrunn

Robert Adam var sønn til den skotske arkitekten William Adam. Av sine syv søsken kom John (1721-1792) og James (1734-1794) til å arbeide sktivt med ham. Kort etter Roberts fødsel flyttet familien Adam til Edinburgh. Robert studerte ved universitetet i Edinburgh årene 1743-1745. Han arbeidet deretter som praktikant og assistent for faren.

### Karriere

Da faren William Adam døde i 1748 ble hans funksjoner overtatt av eldstesønnen John, som så innledet partnerskap med Robert. Blant oppdragene kan nevnes Fort George ved Moray Firth i Inverness og utsmykningen av interiørey i den fyrstelige residensen Hopetoun House.

Årene 1755–1757 reiste Robert til Italia. Under oppholdet i Roma kom han i kontakt med de ferskeste arkitektoniske teorier og fikk rettledning i blant annet tegning av den franske arkitekten Charles-Louis Clérisseau. Ved et studiebesök i Split samlet han materiale til sin og brorens James' bok om ruinene av det diokletianske palasset, *The ruins of emperor Diocletian's at Spalato* som ble utgitt i 1764.

Robert Adam gikk etter sin hjemkomst fra Italia i 1758 i tjeneste som arkitekt i London og ble raskt berømt. Han utviklet Adamstilen som kjennetegnes av nyklassiske elementer. I 1760 formgav han kolonnadene til Admiralty i Whitehall. Etter å ha fått tjeneste hos kongehuset i 1761 svarte han for innredningen av mange hjem i blant annet Yorkshire og Worcestershire. Årene 1762-1769 var han sysselsatt med å forfine innsiden av Syon House i Middlesex. Årene 1772–1774 kombinerte Adam jonisk og dorisk stil for sin gestaltning av byggingen av Royal Society of Arts i London.

Hans bror James ble hans kompanjong i 1763. 

I sin søken etter større prosjekter arrenderte de to brødrene et landområde for boligbebyggelse. Det såkalte Adelphiprosjektet, utført 1768-73 hadde mange rekkehus bygd i Adamsstilen, men ble ellers en dårlig forretning. I 1773 gjorde brødrene et nytt forsøk ved å skape rekkehus med stukkaturer, men forretningen slo feil.

Tre bygninger oppført i London på 1770-tallet innvarslet Adams modne stil. Fran 1780-tallet kom Adams berømmelse til gradvis å avta. I tre bøker (utgitt 1773, 1779 og 1822) beskrev han sine verker. Adam gestaltet et antall slott i nygotisk-romantisk stil, datert fra 1780-tallet. Blant andre verker kan nemnes Register House.

Andre kjente bygninger er Lansdowne House i London, universitetsbygninger og Sankt Georgskirken i Edinburgh, Osterley Park House (1761-80), og Kedleston Hall ved Derby (1760-71), der han også la stor vekt på innredningen.

Galleri
-------

* Apsley HouseApsley House
* Luton HooLuton Hoo
* Paxton HousePaxton House
* Saltram HouseSaltram House

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Robert-Adam, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 118643754, besøkt 17. oktober 2015[Hentet fra Wikidata]
3. 1 2   Adam, Robert, «Robert Adam»[Hentet fra Wikidata]
4. ↑   RKDartists, «Robert Adam», RKD kunstner-ID 364[Hentet fra Wikidata]
5. 1 2   Store sovjetiske encyklopedi (1969–1978), avsnitt, vers eller paragraf Адам Роберт, besøkt 28. september 2015[Hentet fra Wikidata]
6. ↑   Autorités BnF, data.bnf.fr, besøkt 10. oktober 2015[Hentet fra Wikidata]
7. 1 2 3 4 5   Kindred Britain[Hentet fra Wikidata]
8. ↑   The Peerage[Hentet fra Wikidata]
9. 1 2   Former Fellows of The Royal Society of Edinburgh 1783 – 2002, Part 1, side(r) 5, besøkt 19. oktober 2019[Hentet fra Wikidata]
10. 1 2 3 4 5 6  *Nationalencyklopedin* multimedia plus, 2000 (oppslagsord Robert Adam)
11. 1 2 3  Carlquist, Gunnar, red. (1929). *Svensk uppslagsbok. Bd 1*. Malmö: Baltiska förlaget. s. 145.

Eksterne lenker
---------------

* (en) Robert Adam – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Gazetteer for Scotland **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Kunstindeks Danmark **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NDL **·** NKC **·** ICCU **·** BNE **·** KulturNav
 |